בעז רודקין

בעז רודקין (נולד ב-6 באוקטובר 1962) הוא דיפלומט בשירות החוץ הישראלי. בשנים 2019-2015 כיהן כשגריר ישראל באלבניה וכשגריר לא-תושב בבוסניה והרצגובינה.

ביוגרפיה 
רודקין נולד וגדל בחיפה ושירת בצה"ל כחייל וקצין בחטיבת גולני. הוא רכש את השכלתו הגבוהה בחוג ליחסים בינלאומיים באוניברסיטה העברית.

ב-1990 הצטרף לקורס הצוערים של משרד החוץ. בין השנים 1991–1996 שירת בשגרירות ישראל במקסיקו ובשנים 2000–2003 שירת כסגן השגריר בשגרירות ישראל בדבלין. ב-2007 סיים לימודי מוסמך אוניברסיטה במדיניות ציבורית באוניברסיטת תל אביב.

ב-2010 מונה למנהל מחלקת אמריקה הדרומית במשרד החוץ, תפקיד בו כיהן עד 2015. בחודש ינואר של אותה השנה מונה לשגריר ישראל באלבניה ובאפריל 2016 מונה בנוסף לשגריר לא-תושב בבוסניה והרצגובינה. בתקופת כהונתו סייע לפתיחת קו טיסות ישיר בין נמל התעופה בן-גוריון לנמל התעופה האם תרזה, עניין שתרם משמעותית לקידום יחסי הכלכלה והמסחר בין ישראל לאלבניה.

הערות שוליים 

שגרירי ישראל באלבניה
שגרירי ישראל בבוסניה והרצגובינה
דיפלומטים ישראלים
בוגרי האוניברסיטה העברית בירושלים
בוגרי אוניברסיטת תל אביב
ישראלים שנולדו ב-1962